જૂનાગઢ ભાજપ અગ્રણી યોગી પઢિયાર ‘ચિત્રલેખા’ને કહે છે કે વિલ્સન કરાર મુજબ કચ્છનો છાડબેટ વિસ્તાર પાકિસ્તાનને સોંપી દેવાનો નિર્ણય થયો એની વિરુદ્ધમાં શરૂ થયેલા કચ્છ સત્યાગ્રહ વખતે જૂનાગઢની ૧૧ મહિલા પણ હતી. એમાં એક હતાં જીકુબા નારસિંહભાઈ પઢિયાર એટલે મારાં બા. અમારાં મોટાં બહેન ગીતાબહેનની ઉંમર ત્યારે આઠ મહિનાની હતી. મારી બા એમને લઈને સત્યાગ્રહમાં ગઈ હતી. ૧ એપ્રિલ, ૧૯૬૮ એટલે કે સત્યાગ્રહના પ્રથમ દિવસના અંતે જ્યારે ભૂજમાં જાહેરસભા થઈ ત્યારે આઠ મહિનાની એ બાળા-ગીતાને હાથમાં ઊંચકીને અટલજીએ કહ્યું હતું: ‘દેખો, આઠ માસ કી એ બાલિકા ભી સત્યાગ્રહમેં જા રહી હૈ…’